La Marko de Zorro (filmo)

dekstra|eta|350x350ra|
**La Marko de Zorro** (angle: **The Mark of Zorro**) estas usona aventurfilmo el 1940 reĝisorita fare de Rouben Mamoulian de 1940, kun Tyrone Power, Linda Darnell kaj Basil Rathbone en la primaraj roloj.

La scenaro baziĝas sur la rakonto "La Malbeno de Capistrano" de Johnston McCalley publikigita en kvin partoj en 1919.

Zorro (en la hispana - vulpo) estas la sekreta identeco de **Don Diego de la Vega**, fikcia nobelo kaj skermisto kiu vivis en Kalifornio dum la hispana rego. Li protektis la loĝantojn de Kalifornio kontraŭ la tiraneco kaj korupto de la koloniisma hispana regado kaj foje post foje sukcesis trompi la regantaj aŭtoritatojn.

La aspekto de Zorro estas rekonezebla. Li sinvestiĝas tute nigre: t.e. nigra kabo, nigra masko (kovranta la supran duonon de lia vizaĝo) kaj larĝranda nigra ĉapelo. Lia plej ŝatata armilo estas lia skermo per kiu li gravuras la literon Z sur la korpoj de siaj malamikoj. Li ankaŭ estas konata kiel "virtuozo" kun sia vipo.

La historia tempoperiodo estas la komenco de la 19-a jarcento, kiam Kalifornio ankoraŭ estis sub hispana rego.

Alfred Newman estis nomumita al Oskaro por Plej bona Originala Partituro.

En 2009, la filmo estis elektita por konservado en la Nacia Filmarkivo de Usono fare de la Biblioteko de Kongreso por esti de kultura, historia kaj estetika graveco.

## Intriga resumo 
Don Diego Vega (Tyrone Power) estas hispana nobelo de Kalifornio kiu diplomiĝis kun honoro ĉe milita lernejo en Madrido kaj estis vokita de sia patro por reveni al Kalifornio kiel eble plej baldaŭ.

Kiam li alvenas en Los-Anĝeleso, li malkovras ke lia patro Don Alejandro Vega (Montagio Love), kiu estas la laŭleĝa guberniestro de la regiono ne plu estas, ĉar li estis elpotencigita fare de Luis Quintero (Joseph Bromberg) kiu regas pere de reĝimo de teruro super la kamparanoj. Kiam li veturas en kaleŝo al la domo de la guberniestro, la kaleŝisto ne respondas al li, ĉar punite oni fortranĉis lian langon post kiam li parolis kontraŭ la guberniestro.

Diego renkontiĝas kun la guberniestro kaj lia asistanto kapitano Esteban Pasquale (Basil Rathbone) kaj kun la edzino de la guberniestro Inez (Jail Sondergaard) kaj lia juna nevino, Lolita (Linda Darnell).

Sekve li renkontiĝas kun siaj gepatroj akompanitaj de la loka pastro kaj ili rakontas al li pri la faroj de la diktatora kaj korupta nova registaro. Lia patro riproĉas lin pro tio, ke li ne volas nek rezisti nek fari ion ajn kontraŭ la reĝimo.

Diego decidas agi sola - li anstataŭas ĉiujn impostreklamojn per kontraŭreĝimaj anoncoj subskribitaj sub la nomo "Zorro". Li trairas la tutan regionon surĉevale, lia vizaĝo estas kovrita, en lia mano estas lia glavo kaj li ĉizas sian markon Z. Li sukcesas enfiltriĝi en la domon de la guberniestro kaj timigi lin konsilante al li prirezigni sian oficejon kaj reveni al Hispanio. Li alvenas al loko kie impostoj estas kolektitaj de la malriĉaj kamparanoj, kaptas la monon kaj liveras ĝin al la pastro.

Kiam li estas malkovrita, li sukcesas eskapi, eniras la eklezion alivestita kiel pastro, kie li renkontas Lolita kiu petas lian helpon ĉar ŝia onklino volas forsendi ŝin al monaĥejo. Li trankviligas ŝin sed ŝi ne rekonas lin.

Zorro nun estas la teruro de la reĝimo kaj la rekompenco por lia kapto atingas 20.000 pesojn. Diego insiste svatas pri Inez kaj konvinkas al ŝi ke ŝi devus foriri kun sia edzo al Hispanio kaj li sekvos ŝin tien kaj havos rilatojn kun ŝi.

La Guberniestro Luis Quintero decidas geedzigi Lolita-n al Diego. La gepatroj de Diego konsentas kaj la paro renkontas kaj dancas kaj nur tiam ŝi rekonas lin kiel "Zorro".

"Zorro" denove enfiltriĝas en la domon de la guberniestro kaj avertas lin. Kapitano Esteban eniris la scenon. Duelo okazas inter ili kaj "Zorro" mortigas Esteban. Sed lia identeco estas rivelita kaj li estas metita sub areston survoje al lia ekzekuto.

Diego sukcesas eskapi kaj ricevas la homamasojn en la domon de la guberniestro kiu estas devigita anonci sian eksiĝon kaj la redono de la potenco denove al la antaŭ guberniestro, la patro de Diego. Ĉiuj ĝojkrias kaj Diego kaj Lolita brakumas.

## Rolantaro 
## Eksteraj ligiloj 
* 
* 
* 
* 
* 

Kategorio:Anglalingvaj filmoj
Kategorio:Usonaj aventuraj filmoj
Kategorio:Usonaj nigrablankaj filmoj
Kategorio:Usonaj vakeraj filmoj
Kategorio:Filmoj de 20th Century Fox
Kategorio:Filmoj aperintaj en 1940